
PARLAMENTUL  ROMÂNIEI

  SENAT    

          
                       
CAMERA DEPUTAŢILOR                                                                                                            

Comisia  permanentă  a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea şedinţelor comune ale Camerei Deputaţilor şi Senatului


                                                                                                                                                                                                                                                                                Nr. Plx 865 / 2011
                                                                                                                                                                             Nr. L 240 / 2011
RAPORT   
asupra propunerii legislative pentru modificarea  
Legii  nr.96/2006

 privind Statutul deputaţilor şi al senatorilor, republicată în M.Of. Nr. 763/12 noiembrie 2008, cu modificările şi completările ulterioare
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia permanentă a Camerei Deputaţilor şi Senatului privind Statutul deputaţilor şi al senatorilor, organizarea şi funcţionarea  şedinţelor comune ale Camerei Deputaţilor şi Senatului a fost sesizată spre  dezbatere în fond cu propunerea legislativă  pentru modificarea Legii nr.96/2006 privind Statutul deputaţilor şi al  senatorilor, republicată, în M.Of.Nr.763/12 noiembrie 2008 cu modificările şi completările ulterioare,  trimisă de Camera Deputaţilor cu adresa  nr. Pl x  865 din 09. 0. 2011, înregistrată cu nr. 43/28 din 10. 03. 2011,  şi de Senat L 420 din 24.05.2011 cu adresa nr 43/29 din 10. 03. 2011. 
Potrivit prevederilor art.73 alin. (3) lit. c) din Constituţia României, republicată, propunerea legislativă face parte din categoria legilor organice şi urmează a fi dezbătută şi adoptată de cele două Camere ale Parlamentului, în şedinţă comună, conform dispoziţiilor art.65 alin.(2) lit. j) din Constituţia României, republicată. 
La şedinţă au participat 6 membri din totalul de 11.

Iniţiativa legislativă are ca obiect de reglementare  completarea art. 7 din Legea nr.96/2006 privind Statutul deputaţilor şi al  senatorilor, republicată, în M.Of.Nr.763/12 noiembrie 2008 cu modificările şi completările ulterioare,, în sensul încetării calităţii de deputat şi senator ca urmare a absentării nemotivate în cadrul unei sesiuni parlamentare la peste 75% din şedinţele de plen şi şedinţele comisiilor permanente ale Camerei respective, ,, în scopul îmbunătăţirii activităţii parlamentare astfel încât  interesele cetăţenilor să fie real reprezentate, cât şi exerciţiul mandatului să fie desfăşurat în condiţii normale”.
Consiliul Legislativ a avizat favorabil iniţiativa legislativă, conform avizului nr 1606 din 22.12.2010.
Guvernul României prind adresa nr. 808 DRP din 03. 02. 2011, lasă la latitudinea Parlamentului să se pronunţe asupra oportunităţii adoptării acestei iniţiative legislative.
         Membrii Comisiei au examinat propunerea legislativă menţionată mai sus în şedinţa din 22 martie 2011. 
În urma dezbaterilor şi a opiniilor exprimate, membrii prezenţi la şedinţa Comisiei au hotărât, cu majoritate de voturi, să  propună  plenurilor reunite ale celor două Camere ale Parlamentului respingerea propunerii legislative pentru completarea Legii nr. 96/2009 privind Statutul deputaţilor şi al senatorilor, republicată, în M.Of.Nr.763/12 noiembrie 2008 cu modificările şi completările ulterioare motivând că iniţiativă legislativă încalcă prevederile constituţionale. Astfel, Constituţia României prevede clar la art. 70 alin. 2  ,, calitatea de deputat sau de senator încetează la data întrunirii legale a Camerelor nou – alese sau în caz de demisie, de pierdere a drepturilor electorale, de incompatibilitate ori de deces.” 
 În raport cu obiectul şi conţinutul său, ce vizează modificarea unei legi organice, iniţiativa legislativă face parte din categoria legilor organice, potrivit art. 73 alin.(3) lit. c) din Constituţie.

